10.11.2022
SK
Úradný vestník Európskej únie
L 290/583
6.5.9.2.
Komora sa bezprostredne pred skúškou preplachuje počas niekoľkých minút, až kým sa nedosiahne stabilná koncentrácia pozadia.
Zmiešavací ventilátor, resp. ventilátory komory musia byť počas tejto fázy zapnuté.
6.5.9.3.
Skúšobné vozidlo s vypnutou hnacou sústavou a otvorenými oknami a batožinovým priestorom, resp. priestormi sa premiestni do meracej komory.
Zmiešavací ventilátor, resp. ventilátory sa nastavia tak, aby sa pod palivovou nádržou skúšobného vozidla udržala cirkulácia vzduchu s rýchlosťou minimálne 8 km/h.
6.5.9.4.
Analyzátor uhľovodíkov sa bezprostredne pred skúškou vynuluje a nastaví sa merací rozsah.
6.5.9.5.
Dvere komory sa zavrú a plynotesne utesnia.
6.5.9.6.
Do 10 minút po zavretí a utesnení dverí sa odmeria koncentrácia uhľovodíkov, teplota a barometrický tlak, čím sa získajú počiatočné hodnoty koncentrácie uhľovodíkov v komore (CHCi), barometrického tlaku (Pi) a teploty okolia v komore (Ti) na účely skúšky pri výdychu z nádrže.
V tomto okamihu je Tstart = 0.
6.5.9.7.
Analyzátor uhľovodíkov sa bezprostredne pred ukončením každého časového úseku odberu vzoriek emisií vynuluje a nastaví sa merací rozsah.
6.5.9.8.
Koniec prvého časového úseku odberu vzoriek emisií nastane 24 hodín ± 6 minút a koniec druhého časového úseku odberu vzoriek nastane 48 hodín ± 6 minút po začiatku počiatočného odberu vzoriek, ako je uvedené v bode 6.5.9.6 tejto prílohy.
Uplynutý čas sa zaznamená.
Na konci každého časového úseku odberu vzoriek emisií sa odmeria koncentrácia uhľovodíkov, teplota a barometrický tlak a tieto hodnoty sa použijú na výpočet výsledkov skúšky pri výdychu z nádrže podľa rovnice uvedenej v bode 7.1 tejto prílohy.
Výsledok, ktorý sa získa za prvých 24 hodín, sa zaznamená ako MD1.
Výsledok, ktorý sa získa za druhých 24 hodín, sa zaznamená ako MD2.
6.6.
Súvislý postup skúšky pre utesnené systémy palivovej nádrže
6.6.1.
Ak je hraničný tlak palivovej nádrže rovný 30 kPa alebo vyšší
6.6.1.1.
Skúška sa vykonáva podľa opisu v bodoch 6.5.1 až 6.5.3 tejto prílohy.
6.6.1.2.
Vypustenie a opätovné naplnenie paliva Do jednej hodiny po predkondicionovacom jazdnom cykle sa palivová nádrž vozidla vyprázdni.
To sa musí robiť tak, aby sa zariadenia na reguláciu emisií z odparovania namontované vo vozidle abnormálne nepre­ plachovali ani nezaťažovali.
Bežne na tento účel stačí odstrániť palivové viečko, inak sa odpojí nádoba s aktívnym uhlím.
Palivová nádrž sa znovu naplní referenčným palivom s teplotou 18 °C ± 2 °C na 15 ± 2 % jej menovitého objemu.
Operácie opísané v bodoch 6.6.1.3, 6.6.1.4 a 6.6.1.5 tejto prílohy sa dokončia najviac do 36 hodín a v prípade operácií opísaných v bodoch 6.6.1.4 a 6.6.1.5 sa vozidlo nesmie vystaviť teplotám nad 25 °C.
6.6.1.3.
Odstavenie Do 5 minút po vypustení a opätovnom naplnení paliva sa vozidlo odstaví na stabilizáciu aspoň na 6 hodín pri teplote okolia 20 °C ± 2 °C.
6.6.1.4.
Zníženie tlaku palivovej nádrže Následne sa uvoľní tlak nádrže, aby nedošlo k abnormálnemu zvýšeniu vnútorného tlaku palivovej nádrže.
Dá sa to urobiť otvorením palivového viečka vozidla.
Bez ohľadu na metódu zníženia tlaku sa vozidlo vráti do pôvodného stavu do 1 minúty.
6.6.1.5.
Plnenie a preplachovanie nádoby s aktívnym uhlím Nádoba s aktívnym uhlím, ktorá bola podrobená postupu starnutia podľa postupu uvedeného v bodoch 5.1 až 5.1.3.1.3 5.1 tejto prílohy, sa naplní až do dvojgramového prieniku podľa postupu opísaného v bodoch 6.5.5.4 až 6.5.5.4.5 tejto prílohy a následne sa prepláchne vzduchom emisného laboratória rýchlosťou 25 ± 5 litrov za minútu.
Objem preplachovacieho vzduchu nesmie presiahnuť hodnotu stanovenú v súlade s požiadavkami uvedeným v bode 6.6.1.5.1.
Toto plnenie a preplachovanie sa môže vykonať a) použitím palubnej nádoby s aktívnym uhlím pri teplote 20 °C alebo prípadne 23 °C alebo b) odpojením nádoby s aktívnym uhlím.
V oboch prípadoch nie je povolené ďalšie zníženie tlaku nádrže.